Ed Sheeran beseer in ongelukDie foto wat Ed Sheeran op Instagram geplaas het (Foto: Instagram) Die bekende sanger Ed Sheeran het op Instagram laat weet dat hy in ŉ ongeluk was wat moontlik die datums van sy optredes kan beïnvloed. Sheeran (26) het ŉ foto op Instagram geplaas waarop sy arm in gips is. “Ek was in ŉ fietsongeluk,” het hy daarby geskryf. Volgens berigte het ŉ motor met Sheeran se fiets gebots. “Ek wag tans vir mediese advies, wat dalk die datums van my komende optredes kan affekteer. Bly ingeskakel vir verdere nuus,” het Sheeran op Instagram geskryf. Volgens die BBC het Sheeran ŉ blaaskans gevat van die wêreldtoer waarmee hy besig is. Dié toer is veronderstel om volgende week in Taipei voortgesit te word. Sheeran het ŉ verdere 14 geskeduleerde vertonings vir die jaar voordat hy die volgende been van sy toer in Maart 2018 in Australië afskop. Die wêreldtoer is vir sy derde album, Divide, wat vroeër vanjaar bekendgestel is.